Ehitusseadustiku ja planeerimisseaduse rakendamise seaduse, keskkonnatasude seaduse ning planeerimisseaduse muutmise seaduse (taastuvenergia kasutuselevõtu kiirendamine) eelnõu seletuskirja lisa 1

Määruse kavand

KLIIMAMINISTER

MÄÄRUS

Tallinn 2025. a ...

**Keskkonnaministri 5. aprilli 2011. a määruse nr 22 „Keskkonnatasu deklaratsiooni**

**vormid ja täitmise kord ning maavara kaevandamise mahu aruandele**

**esitatavad nõuded, aruande vorm ja esitamise kord“ muutmine**

Määrus kehtestatakse keskkonnatasude seaduse § 32 lõike 9, § 333 lõike 3 ja maapõueseaduse § 77 lõike 2 alusel.

**§ 1. Määruse muutmine**

Keskkonnaministri 5. aprilli 2011. a määruses nr 22 „Keskkonnatasu deklaratsiooni vormid ja täitmise kord ning maavara kaevandamise mahu aruandele esitatavad nõuded, aruande vorm ja esitamise kord“ tehakse järgmised muudatused:

**1)** määruse pealkiri sõnastatakse järgmiselt:

„Keskkonnatasu deklaratsiooni vormid ja täitmise kord tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande vorm ja esitamise kord“;

**2)** määruse preambul sõnastatakse järgmiselt:

„Määrus kehtestatakse keskkonnatasude seaduse § 32 lõike 9, § 333 lõike 3 ja maapõueseaduse § 77 lõike 2 alusel.“;

**3)** paragrahvi 2 lõiked 7 ja 8 tunnistatakse kehtetuks;

**4)** määrust täiendatakse §-ga 21 järgmises sõnastuses:

„**§ 21. Tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg**

(1) Käesoleva paragrahviga kehtestatakse tuuleenergiast elektrienergia tootmise tasu maksmist ning tuuleelektrijaamale kohalduva tasumäära kindlakstegemist võimaldavate andmete nimistu, andmete esitamise kord ja tähtaeg.

(2) Enne käesoleva määruse lisas 6 esitatud vormi „Tuuleenergiast elektrienergia tootmise tasu deklaratsioon” täitmist tuleb lisaks vormil nõutud andmetele esitada ka järgmised andmed:

1) EHR kood;

2) ehitamise alustamise teatise number ja kuupäev, kui kasutusluba ei ole veel antud;

3) võrguga sünkroniseerimise kuupäev;

4) kasutusloa number ja kuupäev;

5) täieliku lammutamise teatise number ja kuupäev;

6) maismaal paikneva tuuleelektrijaama asukoha omavalitsuse üksuse nimetus ja tuuleelektrijaama kõrgus meetrites, meretuulepargi mõjualas asuvate kohaliku omavalitsuse üksuste nimetused ja kauguspunktid.

(3) Tuuleelektrijaama valdaja esitab keskkonnaotsuste infosüsteemi käesoleva paragrahvi lõikes 2 nimetatud andmed tuulepargi kohta, mille eest on kohustus tasuda tuuleenergiast elektrienergia tootmise tasu.

(4) Käesoleva paragrahvi lõikes 2 nimetatud andmed esitatakse kümne päeva jooksul tuuleelektrijaama ehitamise alustamise teatise registreerimisest arvates enne esmakordset deklaratsiooni esitamist, või kui andmed on muutunud, siis esitakse andmed enne järgmise deklaratsiooni esitamist aruandekvartalis, mil andmed muutusid.“;

**5)** määruse lisas 6 esitatud vormi „Tuuleenergiast elektrienergia tootmise tasu deklaratsioon” märkus 8 sõnastatakse järgmiselt:

„8. Veerg 6 täitetakse kordajaga:

1) 0,1 tuuleelektrijaama ehitamise alustamise teatise esitamisele järgnevast päevast kuni tuuleelektrijaama võrguga sünkroniseerimise päevani keskkonnatasude seaduse § 215 lõikes 1 sätestatud alusel.

2) 0,7 tuuleelektrijaama võrguga sünkroniseerimise päevast kuni tuuleelektrijaama kasutusloa andmise päevani keskkonnatasude seaduse § 215 lõikes 2 sätestatud alusel.

Kui veergu 6 ei täideta, loetakse automaatselt kordajaks „1“.“

**§ 2. Määruse jõustumine**

Käesolev määrus jõustub 2025. aasta ……